JASIF ลบ 5% นักลงทุนผิดหวังหลังขาย RO ต่ำคาดที่ 9 บาท
JASIF ลบ 5% นักลงทุนผิดหวังหลังขาย RO ต่ำคาดที่ 9 บาท โดย ณ เวลา 10.28 น. อยู่ที่ระดับ 10.50 บาท ลดลง 0.50 บาท หรือ 4.55% สูงสุดที่ระดับ 10.60 บาท ต่ำสุดที่ระดับ 10.20 บาท ด้วยมูลค่าการซื้อขาย 549.13 ล้านบาท
JASIF ลบ 5% นักลงทุนผิดหวังหลังขาย RO ต่ำคาดที่ 9 บาท โดยเวลา 10.28 น.อยู่ที่ 10.50 บ.ลดลง 0.50 บ.ด้วยมูลค่าซื้อขาย 549.13 ลบ.
1 ต.ค. 2562

ผู้สื่อข่าวรายงานว่า กองทุนรวมโครงสร้างพื้นฐานบรอดแบนด์อินเทอร์เน็ต จัสมิน หรือ JASIF ณ เวลา 10.28 น. อยู่ที่ระดับ 10.50 บาท ลดลง 0.50 บาท หรือ 4.55% สูงสุดที่ระดับ 10.60 บาท ต่ำสุดที่ระดับ 10.20 บาท ด้วยมูลค่าการซื้อขาย 549.13 ล้านบาท

ด้านบล.กสิกรไทย ระบุในบทวิเคราะห์ฯ หลังราคา JASIF ปรับตัวลดลง ว่า คาดนักลงทุนรู้สึกผิดหวังกับราคาการเสนอขายหุ้นสามัญเพิ่มทุนให้แก่ผู้ถือหุ้นเดิม (RO) ของ JASIF ที่ต่ำกว่าคาด โดยอยู่ที่ 9 บาท (คาดการณ์ที่ 9.8 บาท) จึงมองว่าโอกาสที่ราคาหุ้นจะปรับสูงขึ้นจากประเด็นนี้นั้นมีน้อย ในทางกลับกันประเด็นดังกล่าวจะก่อให้เกิดความกังวลในตลาดได้ในแง่ต่าง ๆ ได้แก่ 1) คุณภาพทรัพย์สิน 2) ประเด็นความกังวลต่อธุรกิจที่มีอย่างต่อเนื่อง และ 3) อุปสงค์ต่อ RO ที่ต่ำ
ดังนั้น จึงปรับลดกำไรต่อหน่วยลงทุน (EPU) ของ JASIF สำหรับปี 2562-64 ลง 0.1-3.1% และปรับลดราคาเป้าหมายอิงวิธีคิดลดเงินสด (DCF) ปี 2563 ลง 10.8% จาก 12.82 บาทเป็น 11.43 บาท แต่ยังคงคำแนะนำ “ซื้อ” เพราะข้อตกลงในครั้งนี้จะทำให้มูลค่าเร่งตัวขึ้น ไม่ผลกระทบ dilution จากการถือครอง มีโอกาสประสบความสำเร็จสูง ขณะที่ downside จำกัดจากกรณีการเทขายหุ้นโดย JAS ในระยะสั้น